PTTOR หั่นราคาน้ำมันทุกชนิด 0.50 บ./ลิตร มีผลพรุ่งนี้
PTTOR หั่นราคาน้ำมันทุกชนิด 0.50 บ./ลิตร เว้น E85 ลด 0.25บ./ลิตร มีผลพรุ่งนี้
6 ธ.ค. 2561

บริษัท ปตท.น้ำมันและการค้าปลีก จำกัด (มหาชน) หรือ PTTOR ในกลุ่ม บริษัท ปตท. จำกัด (มหาชน) หรือ PTT และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันทุกชนิดลิตรละ 50 สตางค์ ยกเว้น E85 ปรับลดลิตรละ 25 สตางค์ โดยมีผลตั้งแต่เวลา 05.00 น. ของวันพรุ่งนี้ (7 ธ.ค.)
ทั้งนี้ จะส่งผลให้ราคาน้ำมันหน้าสถานีบริการน้ำมันของ PTTOR และ BCP ในเขตกรุงเทพฯ วันพรุ่งนี้ เป็นดังนี้ เบนซิน 95 ของ PTTOR ลิตรละ 34.86 บาท, แก๊สโซฮอล์ 95 ลิตรละ 27.45 บาท, แก๊สโซฮอล์ 91 ลิตรละ 27.18 บาท, E20 ลิตรละ 24.44 บาท, E85 ลิตรละ 20.09 บาท ดีเซล ลิตรละ 27.09 บาท (ราคานี้ยังไม่รวมภาษีบำรุงท้องที่ของแต่ละจังหวัด)